นิว รัก เป๊ก 7 ปีไม่กลัวอาถรรพณ์ นับถอยหลังรอวันวิวาห์
นิว นภัสสร แพลนแต่ง เป๊ก เปรมณัช ปลายปี 60 ไม่หวั่นอาถรรพณ์เลข 7 บอกถ้าจะมีปัญหาต้องมีตั้งแต่ 3 ปีแรกแล้ว กว่าจะคบกันได้จนทุกวันนี้ต้องปรับตัวจูนกันในทุกเรื่อง เลยจุดที่เรียกว่าของฉันของเธอมาหมดแล้ว ส่วนเรื่องมีทายาท เผยเป็นคนรักเด็กทั้งคู่ แต่ปล่อยให้เป็นไปตามธรรมชาติดีกว่า,ความรักใกล้สุกงอมเต็มที สำหรับคู่ของนักร้องเสียงดี นิว นภัสสร ภูธรใจ กับ เป๊ก เปรมณัช สุวรรณานนท์ ที่ทั้งคู่แพลนเข้าพิธีวิวาห์ปลายปี 2560 โดยหนุ่มเป๊กจะบวชก่อน พอผมขึ้นปุ๊บก็จัดพิธีวิวาห์เลย ซึ่งสาวนิวได้พูดถึงความรักเกือบ 7 ปีที่คบกับเป๊กให้ฟังว่า กว่าจะมาถึงวันนี้ได้ ก็ต้องมีการปรับเปลี่ยนทัศนคติ และมุมมองการใช้ชีวิตของแต่ละคนเยอะมาก,ใกล้ถึงกำหนดวันแต่งงานรึยัง? โห อีกปีหนึ่งเลยค่ะ เพราะตั้งใจไว้ว่าจะแต่งปลายปี 60 ค่ะ ขอแต่งงานที่แสงเหนือเป็นยังไงบ้าง? ก็ได้มีโอกาสไปถ่ายภาพสวยๆ ค่ะ แต่ว่ายังไม่ได้เอามาให้พี่ๆ นักข่าวดู เพราะเราคิดว่ายังอยู่ในช่วงไว้อาลัย เราไม่ได้อยากจะอวดอะไรมากมาย เราถ่ายแล้วก็เก็บไว้ก่อน มีโอกาสได้ไปเราก็เก็บไว้ก่อน พร้อมปล่อยให้เห็นรูปพรีเวดดิ้งเมื่อไร? ใกล้ๆ ค่ะ เราคุยกันไว้ว่า การเตรียมงานอาจจะดูยาวนานเป็นปีมากกว่าคู่อื่นๆ แต่เมื่อคู่เราเป็นนักท่องเที่ยว เราชอบท่องเที่ยวถ้าเราไปเที่ยวที่ไหน เราก็จะสแนปถ่ายไว้ในทุกๆ ที่ที่เป็นไฮไลต์ แล้วก็รวบรวมมาใช้ในวันงานค่ะ เริ่มคุยเรื่องสถานที่จัดงานไว้บ้างรึยัง? ตอนแรกเป๊กกะจะบวชต้นปี ด้วยความที่ทุกๆ อย่างในวงการบันเทิงเลื่อนน่ะค่ะ งานแสดงที่เป็นละครของเป๊กก็เลื่อนไปด้วย ก็เลยน่าจะปิดกล้องประมาณ มีนา-เมษา ค่ะ ก็อาจจะต้องบวชประมาณ เมษา-พฤษภา ถ้าบวชเสร็จเราผมขึ้น ก็อาจจะมีพิธีที่คิดไว้คือแบบล้านนาที่เชียงใหม่ แล้วกลับมาที่กรุงเทพฯ ก็มีฉลองกับพี่ๆ เพื่อนๆ ในวงการค่ะ น่าจะประมาณเดือน 9-12 ค่ะ ที่แพลนไว้ แต่ยังไม่ได้ติดต่อกับโรงแรมเลยค่ะ เราสบายๆ,คุยกันไว้รึยังว่าแต่งเสร็จก็มีลูกเลย? คุยแต่ไม่ได้ลงรายละเอียดลึกมากค่ะ ก็คงเป็นไปตามกระบวนการของคนมีครอบครัวค่ะ ถามว่าพร้อมมั้ย ตอนนี้ก็มีงานหนักกันทั้งคู่ ยังไม่ได้ว่าจะรีบมีเลย ก็เแล้วแต่ค่ะ อยากมีไหม? ก็เป็นคนชอบเด็กทั้งคู่ค่ะ แต่ก็ยังไม่ได้แบบว่าต้องไปตรวจสุขภาพ ยังไม่ได้วางแผนชีวิตคู่ลึกขนาดนั้นค่ะ ตอนนี้พี่เป๊กทำงานเก็บเงินรอ? ใช่ค่ะ ตอนนี้เขามีโปรเจกต์เยอะมากมาย แล้วก็มีการท่องเที่ยวของเขาเยอะมาก เขาเป็นคนชอบเที่ยว คบกันมานานเท่าไรแล้ว? 6 ค่ะ จะเข้าปีที่ 7 มีแอบหวั่นๆ อาถรรพณ์เลข 7 ไหม? โอ๊ย ถ้าหวั่นนี่ปี 3 ก็น่าจะหวั่นแล้ว คือมันก็น่าจะเป็นวิถีของคนใช้ชีวิตคู่ การเป็นแฟนกันมันก็ต้องมีจูนกันในทุกๆ วันหรือทุกเดือน มันก็ต้องมีเรื่องที่ชอบหรือไม่ชอบ แต่พอเราเดินทางมาถึงขนาดนี้แล้ว มันเลยเส้นที่เรียกว่าของฉันของเธอ บางทีเราก็ต้องมียอมๆ ปล่อยๆ ไปก่อน เอาเวลาไปทำงานหรือทำอย่างอื่นดีกว่า,ก่อนที่จะมาถึงจุดนี้ ปรับกันเยอะไหม? ไม่ได้ปรับซะจนไม่เป็นตัวเองค่ะ แค่ปรับในเรื่องทัศนคติ มุมมอง หรือว่าวิธีการใช้ชีวิต ว่าเราอ่ะเป็นคนที่ไม่ชอบไปไหน ชอบอยู่บ้าน ชอบชิลๆ ไม่ได้ออกไปเจอใครเพราะเพื่อนมีไม่กี่คน แต่เป๊กเขาเพื่อนเยอะมาก สังคมเยอะมาก ผู้ใหญ่เยอะมาก วันไหนวันว่างเขาจะพาไปเที่ยวต่างจังหวัด เดี๋ยวก็มีกินข้าวกับพ่อแม่ ไปเจอผู้ใหญ่กัน แต่ก่อนเราได้หมด พอมามีวันที่เราต้องทำงานหนักมากเราก็ต้องมีคุยกัน ไม่ได้เจอกัน จะวางแผนมาเจอกันยังไง เราก็ผ่านในช่วงนี้มาหมดแล้วค่ะ.
นิว นภัสสร แพลนแต่ง เป๊ก เปรมณัช ปลายปี 60 ไม่หวั่นอาถรรพณ์เลข 7 บอกถ้าจะมีปัญหาต้องมีตั้งแต่ 3 ปีแรกแล้ว กว่าจะคบกันได้จนทุกวันนี้ต้องปรับตัวจูนกันในทุกเรื่อง เลยจุดที่เรียกว่าของฉันของเธอมาหมดแล้ว ส่วนเรื่องมีทายาท 
นิว นภัสสร,นิว เป๊ก,นิว เป๊ก แต่งงาน,นิว จิ๋ว แต่งงาน,นิว นภัสสร ภูธรใจ